แบงก์โน้ตส์
ปราบโกง?
30 ต.ค. 2565

ปราบโกง?
โดย..ทีมข่าวการเงิน
ใครที่หาตัว รมว.คลัง ธีระชัย ภูวนาถนรานุบาล ไม่เจอ ก็ควรจะหันมาเป็นชาวโซเชียลเน็ตเวิร์ก เพราะจะได้เจอท่านบ่อยเท่าที่ต้องการ 
ช่วงนี้ขุนคลังขยันโพสต์ข้อความขึ้นเฟซบุ๊ก ข้อความที่จี๊ดใจอย่างมากคือ ท่าน“ถ้ายังจำกันได้ หนึ่งในนโยบายเร่งด่วนของสำคัญของรัฐบาลที่จะดำเนินการในปีแรก คือ การป้องกันและปราบปรามการทุจริตและประพฤติมิชอบในภาครัฐอย่างจริงจัง โดยยึดหลักความโปร่งใสและมีธรรมาภิบาล เพื่อให้การขับเคลื่อนนโยบายดังกล่าวเป็นไปอย่างเป็นรูปธรรม 
ผมได้แต่งตั้งคณะกรรมการเพื่อกำหนดมาตรการทางธุรกิจสำหรับป้องกันการทุจริตคอร์รัปชัน (Anti Corruption) โดยจะทำหน้าที่ประธานกรรมการชุดนี้ด้วยตัวเอง 
บทบาทคือ พิจารณากำหนดมาตรการทางธุรกิจสำหรับป้องกันการทุจริตคอร์รัปชันระหว่างภาครัฐและเอกชน โดยจะเน้นการกำกับดูแลด้านบริษัทเอกชนด้วยมาตรการด้านตลาดทุน การเปิดเผยข้อมูลบัญชี จะมีมาตรการจูงใจและมาตรการลงโทษควบคู่กันไป
และเหมือนเดิมในช่วงคอมเมนต์มีคนถามอื้ออึงว่า ท่านนั่งอยู่ใน ครม.ตอนที่พิจารณา พ.ร.ฎ.อภัยโทษหรือเปล่า เหมือนเดิมคือไม่มีคำตอบจากสวรรค์ ฮ่า ฮ่า